Akomôžemkombinovat euthyrox 75 svitamínomA,železom,horcikom a omega 3.
Dobrýdeň.Používam euthyrox 75.
Chcem saspýtať akomôžem kombinovat s vitamínom A,C,horcikom,omega3 aželezom.Ďakujem
Dobrý deň,
ďakujeme za Vašu otázku.
Liek Euthyrox je potrebné užívať ráno nalačno, aspoň 0,5 hodiny pred 1. jedlom. Soli železa môžu znížiť účinok levotyroxínu znížením jeho absorpcie. Z toho dôvodu je potrebné pri užívaní dodržať medzi liečivami časový odstup aspoň 2-3 hodiny.
Prípravky s obsahom horčíka môžu znížiť absorpciu železa tvorbou nerozpustných komplexov. Preto je potrebné aj uvedené produkty užívať s odstupom aspoň 2 hodiny.
Ostatné produkty je možné užívať podľa individuálnych preferencií bez ovplyvnenia účinku ostatných liekov, či výživových doplnkov. Vo vysokých dávkach je však aj pri ostatných prípravkoch prípadne riziko ovplyvnenia účinku, preto je potrebné dodržiavať užívanie stanovené vyrobcom, prípadne lekárom.
Prajem pekný zvyšok dňa.
S pozdravom
PharmDr. Veronika Kiabová